پارێزگای باکووری چونگچۆنگ
پارێزگای باکووری چونگچۆنگ (بە کۆری: 충청북도) ھەروەھا بە چۆنگبوک ناسراوە، پارێزگایەکی کۆریای باشوورە. ژمارەی دانیشتوانی باکووری چونگچۆنگ ١،٥٧٨،٩٣٤ کەسە بەپێی ئاماری ساڵی (٢٠١٤) و ڕووبەری جوگرافیای ٧،٤٣٣ کیلۆمەتر دووجایە (٢،٨٧٠ میل چوارگۆشە) کە دەکەوێتە ناوچەی ھۆسیۆ لە ناوەڕاستی باشووری نیمچە دوورگەی کۆریا. لە باکوورەوە لەگەڵ پارێزگای گیۆنگگی و گانگوۆن، لە ڕۆژھەڵاتی باکووری گیۆنگسانگ، لە باشوورەوە باکووری جیۆلا و لە ڕۆژئاوای باشووری چونگچۆنگ، شاری ئۆتۆنۆمی تایبەتی سێجۆنگ و شاری گەورەی دایجۆن ھاوسنوورە.

چیۆنگجو پایتەخت و گەورەترین شاری باکووری چونگچۆنگە، لەگەڵ شارە گەورەکانی دیکەی چۆنگجو و جیچۆن.

سەرچاوەکانی پارێزگاکە 
بەرهەمە کشتوکاڵییەکان بریتین لە برنج و جۆ و فاسۆلیا و پەتاتە، بەڵام پارێزگاکە تایبەتمەندە بە جینسینگ و تووتن.  تووتنەکە لە ساڵی ١٩١٢ برا بۆ ئەمریکا لە ویلایەتی ڤێرجینیا چێنراوە.

لە بەشی باکووری پارێزگاکەدا یەدەگی کانزای زێڕ، ئاسن، خەڵوز، ستاتیت، فلۆرایت و مۆلیبدینیۆم و ھەروەھا مەڕمەڕ و بەردی لیمۆ ھەیە.

شوێنە سەرنجڕاکێشەکان 
سەرنجڕاکێشترین شوێنەکانی پارێزگاکە بریتین لە چیای سۆنگنی لە شاخەکانی سۆبایک و پارکە نەتەوەییەکەی. بیۆپجوسا، شوێنی یەکێک لە کۆنترین پەرستگاکانی کۆریا لەم پارکە نەتەوەییەدایە.

ئاین 
بەپێی سەرژمێری ساڵی ٢٠١٥، لە ١٦.٣%ی دانیشتووانی ئایینی بودیزم و ٢٣.١% پەیڕەوی لە ئایینی مەسیحی دەکەن (١٥.٨% پرۆتێستانت و ٧.٣%ی کاسۆلیکی).  59.9% بێ ئاینن و 0.7%ی دانیشتووانیش پەیڕەوی لە ئایینەکانی دیکە دەکەن.

خوێندن 
چۆنگچیۆنگبوک-دۆ شوێنی چەندین دامەزراوەی باڵایە، لەوانە:

 زانکۆی نیشتمانی چۆنگبوک

 زانکۆی نیشتمانی (پێشتر زانکۆی نیشتمانی چونگجو)

 ئەکادیمیای ھێزی ئاسمانی کۆریا

 زانکۆی نیشتمانی پەروەردەی کۆریا

 زانکۆی نیشتمانی پەروەردەی چیۆنگجو

 زانکۆی چیۆنگجو

 زانکۆی سیۆۆن

 زانکۆی سێمیونگ

 زانکۆی ڕۆژھەڵاتی دوور

 زانکۆی یۆنگدۆنگ

 کۆلێژی چۆنگ چیۆنگ

 کۆلێژی جوسونگ

 کۆلێژی زانستی دایۆن

 زانکۆی کۆنکوک

 کۆلێژی گانگدۆنگ

بەستەرە دەرەکییەکان 
ماڵپەڕی فەرمی (بە ئینگلیزی)

سەرچاوەکان 

ھەرێمەکانی کۆریای باشوور